OpenLLM-France/wikimedia huggingface dataset:
# Berazategui (Buenos Aires)

Berazategui Argentinako Buenos Airesko probintziako dagoen udalerria da.

## Izena

Bere izena José Clemente Berazateguirengandik dator, euskal emigranteen ondorengoa.
Berazategui abizena Berastegi udalerriarekin (Gipuzkoa) lotuta egon daiteke.

## Historia

Berazategi hiriaren historia 1800. urtean hasi zen, garai hartan Quilmesen Alderdiko herri txiki bat zen. Gune hau 1872an hasi zen hazten, trenbidea iritsi zenean. José Clemente Berazategui tren geltokia eraiki zen lurren jabea zen, eta lurrak utzi zituen eraikitzeko, honek bere izena eraman zezan baldintzapean. Horrela, urte horretan Berazategi geltokia sortu zen, eta izen horretatik hasi zen zona deitzen. 1906an, trenbidearekin aurrera jarraitu zuen, hegoalderantz zabalduz, Villa España, Ranelagh eta Sourigues geltokiak sortuz.
1877ko abuztuaren 16an Narciso Francisco Lapridak Berazategi 1. Eskola sortu zuen.
1895ean, San Frantzisko Parrokia sortu zen, inguruko lehen eliza.
1909an, Enrique E. Soneyra eskribauak Erregistro Zibila ireki zuen.
1906an, Rigolleau kristaldegiaren etorrerak aldaketa ekonomiko eta sozial garrantzitsu bat ekarri zuen zonalderako, lanpostu asko sortu zituena. Pixkanaka-pixkanaka, abeltzaintza utzi zuen jarduera ekonomiko nagusi gisa, eta industriagune bihurtu zen.
1925ean etxerako elektrizitatea iritsi zen. 1930ean, Hudson Malteria ezarri zen, Hego Amerikako bere motako establezimendurik garrantzitsuena. 1932an, erdialdeko kale batzuk zolatu ziren. 1936an, Ducilo sustraitu zen, ehungintzan aritzen zena. 1949an beste ehungailu bat instalatu zen, Sniafa SA. 1957an, orain arteko garrantzitsuena zolatu zen: Mitre etorbidea, Berazategi eta Quilmes lotzen zituzten 35 ukuilu.
Zonaldeak, bere hazkuntza jarraitu zuen, eta, 50eko hamarkadaren amaieran, autonomia nahiak agertzen hasi ziren, eta Quilmesen Alderditik bereizitako barruti bezala hartuak izan ziren. Horrela, 1960ko azaroaren 4an Berazategi Alderdia sortu zen, gaur egun Berazategi hiria eta Villa España, Plátanos, Hudson, Ranelagh, El Pato, Juan María Gutiérrez, Sourigues eta Pereyra udalerriak hartzen dituena.

## Kokapena

Berazategui Buenos Aires hiriburuaren hegoaldean dago. Buenos Aires hiritik 26 km-ra dago, La Platatik 36 km-ra, Rosariotik 333 km-ra, Córdobatik 732 km-ra, Posadasetik 1029 km-ra eta Ushuaiatik 3083 km-ra.
Rio de la Platako kostalde osoarekin egiten du muga, ekialdean; hegoekialdean Plátanos herriarekin, hegoaldean Ranelagh eta Villa Españarekin, hego-mendebaldean Souriguesekin, mendebaldean Florencio Varelarekin eta iparraldean Ezpeletarekin.

## Demografia

2010ko estimazioen arabera 324 244 biztanle zituen.

## Erreferentziak

* ↑ «Berastegi - Deiturak - EODA» www.euskaltzaindia.eus (Noiz kontsultatua: 2020-09-16).

## Kanpo estekak

* Berazategui hiriko historia bulegoa
* Datuak: Q548807
* Multimedia: Berazategui / Q548807
# Berbegal

Berbegal Huescako udalerria da.

## Ikus, gainera

* Huescako udalerrien zerrenda

## Kanpo estekak

* Datuak: Q1651293
* Multimedia: Berbegal / Q1651293
# Berbaizu Euskara Elkartea

Berbaizu Euskara Elkartea Deustualdean euskara bultzatzeko xedea duen elkartea da. Euskaldunen hizkuntz komunitatea trinkotu eta sendotzeko egiten du lan. Horretarako hainbat lan ildo ditu irekita, adibidez umeentzako aisialdia (Txantxiku), hilabetero dohain 2.000 etxe baino gehiagotara banatzen den herri aldizkaria (Prest!), Deustualdeko Berbalagun egitasmoa, hainbat kultur jarduera iraunkor (Irakurlearen Txokoa, Kantugintza taldea...), gazte arloa (Kar kar), jaietako lantaldea (Deustuko Jaien eta Deustuko Ihauterien antolaketan parte hartuz), edo normalkuntza lantaldea, beste batzuen artean. Deustualdeko hezkuntz eragileak biltzen dituen Euskararen Unibertsoan ere egiten du lan, dinamizazio lanak eginez.

## Kanpo estekak

* Berbaizu webgunea
* Topagunea Euskara Elkarteen Federazioa
* Datuak: Q12255007
# Berbaro

Berbaro Durangoko euskara elkartea da, 1989an sortua, Durangon euskara eta euskal kultura bultzatzeko helburuz. Hainbat ekimen egin ditu helburu horien alde: Eraz astekariaren bultzatzailea izan zen, haur eta gazteen aisialdirako hainbat programa gauzatu ditu, Durangoko Udalarekin batera euskara zerbitzua eta dendarien hitzarmena sustatu ditu, Durangoko liburu azoka bultzatu du, eta Berbaro izeneko taberna eta topagune kulturala sortu ditu, besteak beste. 600 bazkide ditu Berbaro elkarteak.

## Plateruena

Plateruena Kafe Antzokia zabaldu zuten elkartearen laguntzaz nagusiki 2004an.

## Anboto Telebista

Elkartea Durangaldean bertako telebista euskarazkoa sortzeko lantaldean sartuta dago, "Anboto Telebista" izango dena.

## Kanpo estekak

* Berbaro elkartearen webgunea
* Topagunea Euskara Elkarteen Federazioa

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12255008
# Berbategi

Berbategia hizkuntza bat osatzen duen hitz multzoa da, bereziki pertsona, talde edo komunitate batek ezagutu eta erabiltzen duena. Adibidez, ausart euskal hiztun guztien berbategian dagoen hitza da, baina ez horrenbeste zangar, haren sinonimoa izan arren, askoz gutxiago erabiltzen den hitza baita.

## Kanpo estekak

* Datuak: Q6499736
* Multimedia: Vocabulary / Q6499736
# Bârsău

Bârsău Errumaniako udalerri bat da, Satu Mare konderrian. 2.199 biztanle ditu, 52,17 kilometro koadroko azaleran banatuta.

## Herriak

Udalerrian honako herriak daude:
Bârsău de Sus $^{(en)}$ Bârsău de Jos $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q2549761
# Bârzava

Bârzava Errumaniako udalerri bat da, Arad konderrian. biztanle ditu, kilometro koadroko azaleran banatuta.

## Herriak

Udalerrian honako herriak daude:

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q441149
# Bâtard

Bâtard Jack Londonen ipuina da. 1902an argitaratu zen. Euskaraz 1991n argitaratu zuen Ereinek, Iñaki Ibañezek itzulia.

## Istorioa

Oharra: Atal honek istorio osoa edo amaiera argitzen du.
Ipuin miragarria da, hala gaiaren aldetik nola bilgua garatzeko erabili duen trebetasunagatik ere. Zakurraren eta gizakumearen arteko heriotzarainoko lehia da gaia, Londonen buru-heziketari egoki-egoki zetorkiona bera

## Erreferentziak

* ↑ armiarma.eus

## Kanpo estekak

* Datuak: Q5004913
# Bâtiment 5

Bâtiment 5, nazioartean Les Indésirables- lez‿ɛ̃deziʁabl ahoskatua- deitua, 2023ko Ladj Ly frantziar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Hiriko alkatea bat-batean hil ondoren, Pierre mediku idealista gaztea izendatuko dute haren ordezko. Aurrekoaren politikarekin jarraitu nahi du, langile auzoa birgaitzea amesten baitzuen. Haby, Maliko jatorria duen eta erortzear dagoen etxebizitza bloke batean bizi den gazte frantsesa, bere familia hazi zen auzotik kanporatua izatearen aurka azalduko da.

## Aktoreak

* Anta Diaw : Haby Keita
* Alexis Manenti : Pierre Forges, alkatea
* Aristote Luyindula : Blaz
* Steve Tientcheu : Roger Roche, alkatearen laguntzailea
* Aurélia Petit : Nathalie Forges
* Jeanne Balibar : Agnès Millas
* Judy Al Rashi : Tania
* Mohamam Al Rashi : Elias
* Djénéba Diallo : Tanti
* Bass Dhem : Bakari
* Stefan Godin : CRSko komandantea
* François Pérache : Pelletier
* Christophe Vandevelde : CRSko brigaderra
* Stephane Mercoyrol : prefeturako ajentea

## Erreferentziak

* ↑ «Oroimenak eraikitzen al gaitu?» Berria 2024-06-19 CC BY-SA 4.0 lizentziapean.

## Kanpo estekak

* Datuak: Q120450842
* Multimedia: Les Indésirables / Q120450842
# Bârsa

Bârsa Errumaniako udalerri bat da, Arad konderrian. 1.623 biztanle ditu, 51,74 kilometro koadroko azaleran banatuta.

## Herriak

Udalerrian honako herriak daude:
Bârsa $^{(en)}$ Aldești $^{(en)}$ Hodiș $^{(en)}$ Voivodeni $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5060824
# Bârsana

Bârsana Errumaniako udalerri bat da, Maramureș konderrian. 4.122 biztanle ditu, 68,73 kilometro koadroko azaleran banatuta.

## Herriak

Udalerrian honako herriak daude:
Bârsana $^{(en)}$ Nănești $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5063001
* Multimedia: Bârsana, Maramureș / Q5063001
# Bârsănești

Bârsănești Errumaniako udalerri bat da, Bacău konderrian. 4.258 biztanle ditu, 73,51 kilometro koadroko azaleran banatuta.

## Herriak

Udalerrian honako herriak daude:
Bârsănești $^{(en)}$ Albele $^{(en)}$ Brătești $^{(en)}$ Caraclău $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q793724
* Multimedia: Bârsănești, Bacău / Q793724
# Bârnova

Bârnova Errumaniako udalerri bat da, Iași konderrian. 7.913 biztanle ditu, 42,35 kilometro koadroko azaleran banatuta.

## Herriak

Udalerrian honako herriak daude:
Bârnova $^{(en)}$ Cercu $^{(en)}$ Păun $^{(en)}$ Pietrăria $^{(en)}$ Todirel $^{(en)}$ Vișan $^{(en)}$ Bucium $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5113908
# Bârsești

Bârsești Errumaniako udalerri bat da, Vrancea konderrian. 1.132 biztanle ditu, 14,55 kilometro koadroko azaleran banatuta.

## Herriak

Udalerrian honako herriak daude:
Bârsești $^{(en)}$ Topești $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q1974755
# Bârza

Bârza Errumaniako udalerri bat da, Olt konderrian. 2.303 biztanle ditu, 23,47 kilometro koadroko azaleran banatuta.

## Herriak

Udalerrian honako herriak daude:
Bârza $^{(en)}$ Braneț $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5116996
# Bittor Arana

Bittor Arana Bilbao (Bilbo, 1943ko maiatzaren 3a - ib., 2004ko urtarrilaren 1a) bizkaitar aktibista izan zen. ETArekin harreman zuelakoan 1969an atxilotu eta Burgosko prozesuan 70 urteko kartzela zigorra jaso zuen. Segoviako ihesean parte hartu zuen. 1977ko amnistia eta gero ez zuen politikan parte hartu.
# Bittor Elizagoien

Bittor Elizagoien Etxegarai (Arraioz, Baztan, Nafarroa Garaia, 1961eko uztailaren 31) bertsolaria da. Hargintzan eta etxegintzan egiten du lan. 1994ko eta 1999ko Nafarroako Bertsolari Txapelketako txapelduna izan zen. Bertso-eskolako irakasle eta gai-jartzaile ere aritzen da. Nafarroako Bertsolari Txapelketa guztietan parte hartu du 1979az geroztik eta ohiko finalista da bertan.

## Txapelketak

* Nafarroako Bertsolari Txapelketa
** Txapelduna (2): 1994 eta 1999
** Txapeldunordea (1): 1992
** Hirugarren (5): 1995, 1996, 1997, 1998 eta 2004
** Finalista (8): 1990, 1991, 1993, 2000, 2001, 2002, 2003 eta 2007
* Bertsolari Txapelketa Nagusia
** Parte hartze (3): 1993, 1997 eta 2001

## Kanpo estekak

* «Bittor Elizagoien», Bertsolaritzaren datu-basea.
* Elizagoien, Bittor. Tantoa. Argia (1999-06-20)
* Datuak: Q12255290
# Bittor Iturria

Bittor Iturria Lerete (Basusarri, Lapurdi, 1914ko urriaren 22a - Blain, Loira Atlantikoa, 1944ko abuztuaren 25a) esku huskako pilotaria eta gudaria zen. Pilotari gisa, eskuin ona zuen, eta hainbat txapelketa irabazi zuen. Bigarren Mundu Gerran ere famatu zen, borrokaldietan erakutsi zituen adoreagatik eta granadak jaurtitzeko trebetasunarengatik.

## Bizitza

Basusarriko Bordaberria baserrian jaioa, haurra zelarik familia Sarara aldatu zen, eta orduz geroztik Bittorrek baserrian eta frontoian egin zuen bizimodua, garaiko saratar mutil gehienek bezala. Pilotari ona izan zen, bai eta esku huskako txapelduna ere.
1934an Frantziako Armadarekin soldadutza egin eta gero, 1938an mobilizatu zuten lehen aldiz, eta 1939an berriz deitu zuten, 2ème Hussards (Husarren Bigarrena) delakora. Bigarren Mundu Gerra hasi orduko egin zuen bere lehen balentria, 1940ko maiatzaren 23an, granadak jaurtiz alemaniarren zazpi gudu orga txikituta. Dunkerqueko gibelatzean larriki zauritu zuten, eta Ingalaterrako ospitale batera sendatzera eraman zuten.
1940ko uztailean, Etxegoien komandanteak deitu zuen, sortu berria zen Frantzia Askearen jauskari unitatean sar zedin. Han ere Bittor Iturriak bere gaitasun fisikoak erakutsi zituen, batez ere granaden jaurtitzen. Bere unitatea Lehen Jauskari Konpainia bilakatu zelarik, 1941ko uztailean Ekialde Hurbilera bidali zuten, Erresuma Batuko Armadako Aire Zerbitzu Bereziko (SAS) indar bereziekin batera. 1943ko ekainean berriz Ingalaterran itzuli zen, eta instruktore izendatu zuten. 1944ko abuztuaren 3an Bretainiara bidali zuten, eta 25ean alemaniar metrailetek hil zuten. Gorpua Saran (Lapurdi) ehortzia izan zen.

## Goragarriak

* Askapenaren laguna (Compagnon de la Libération) - 1944ko abenduaren 29ko dekretuarekin
* Militar medaila
* 39/45 Gerra gurutzea
* Erresistentziaren medaila
* Military Cross (Britainia Handia)

## Oroigarria Saran

Saran, Bittor Iturriaren oroimen harria dago. Harriaren gainean, Héros des Forces Françaises Libres (euskaraz Frantses Indar Askatuen heroia) eta Pilotari zintzo irakurtzen ahal da.

## Erreferentziak

* ↑ (Frantsesez) Catherine MARCHAND: «A la mémoire de Victor Iturria, pilotari saratar et héros de la guerre 1939-1945», La Semaine du Pays Basque, 2014-06-18.
* ↑ Joseba AURKENERENA: «Bittor Iturria, pilotari eta soldadu», Kazeta, 2014-11-11.
* ↑ (Gaztelaniaz) Aner GONDRA: «Granadas de sotamano», Deia, 2014-11-02.

## Kanpo loturak

* Joseba Aurkenerena: Bittor iturria saratar pilotariaren patu beltza. Elinberri.eus
* (Frantsesez) «Victor Iturria», Ordre de la Libération, 2012-05-14.
* Datuak: Q12268857
# Bituris

Bituris egungo Bidaurretan eratutako erromatar hiria izan zen. Hiria antzinako baskoi herrixka batean sortu zuten.
Pompaelotik mendebaldera zegoen, Argaren eskuinaldean. Etxauribarreko gune nagusia izan zen. Klaudio Ptolomeok baino ez zuen aipatu eta, iturrien eskasiagatik, badaude kokapen hau zalantzan jartzen dutenak.

## Erreferentziak

* ↑ Schulten, Adolf. Las referencias sobre los Vascones hasta el año 810 después de J.C.. .
* ↑ Ramírez Sádaba, José Luís. (2006). «Las ciudades vasconas según las fuentes literarias y su evolución en la Tardoantigüedad» Antig. crist. in: Espacio y tiempo en la percepción de la Antigüedad Tardía. (Murtzia) XXIII: 185-199..

## Kanpo estekak

* Datuak: Q16516649
# Bituruna

Bituruna Brasilgo udalerri bat da, Paraná estatuan kokatua. 15.533 biztanle ditu 1.214,912 km²ko eremuan.

## Ikus, gainera

* Paraná

## Kanpo estekak

* Datuak: Q1805140
* Multimedia: Bituruna / Q1805140
# Bielorrusiako bandera

Bielorrusiako bandera :
| Erabilera | |
| Proportzioa | 1:2 |
| Erabakia | 1995 |
| Koloreak | Berdea Gorria Zuria |
Bielorrusiako bandera 1995eko ekainaren 7an erabakitakoa da. Bi errenkadaz osatuta dago, altueraren bi heren hartzen dituen gorria, eta beste herena hartzen duen berdea. Horrez gain, diseinu gorriez apaindutako zutabe zuri bat du ezkerraldean, zabaleraren bederatziren bat dena.

## Kanpo estekak

* Datuak: Q132633
* Multimedia: National flag of Belarus / Q132633
# Bielorrusiako futbol selekzio nazionala

Bielorrusiako futbol selekzio nazionala herrialde haren futbol gizonezko talde nagusia da. Borisov Arena estadioan jokatzen ditu etxeko partidak, Barysau hirian.

## Palmaresa

* 1992 artean Sobietar Batasunaren parte izan zen. Ordutik ez da inoiz sailkatu Munduko Futbol Txapelketa edo Europako Futbol Txapelketarako.

## Uniformea

* 2012 ||
* 2014 ||
* 2016 ||

## Jokalari aipagarrienak

| Parte hartzeak JokalariaParte hartzeakUrteak 1Alyaksandr Kulchy1021996–2012 2Sergei Gurenko801994–2006 3Sergei Kornilenko782003–2016 4Alexander Hleb772001-2016 5Timofei Kalachev762004-2016 6Syarhey Amelyanchuk752002–2011 7Syarhey Shtanyuk711995-2007 8Syarhey Kislyak672009- 9Maksim Romaschenko641998–2008 10Igor Shitov582008– | Goleatzaileak JokalariaGolak 1Maksim Romaschenko20 2Sergei Kornilenko17 3Vitali Kutuzov13 4Vyacheslav Hleb12 5Raman Vasilyuk10 Vitali Rodionov10 Valyantsin Byalkevich10 Timofei Kalachev10 9Syarhey Kislyak9 10Vital Bulyga8 |
* Sergei Aleinikov-ek 81 aldiz jokatu zuen Sobietar Batasuneko, CIS-eko eta Bielorrusiako selekzioetan.

## Kanpo estekak

* (Errusieraz)(Ingelesez) Webgune ofiziala
* Datuak: Q186252
* Multimedia: Belarus national football team / Q186252
# Bielorrusiako oposizioa

    Ez nahasi Bielorrusiako Herri Errepublikarekin (1918–1919).
Bielorrusiako oposizioa Bielorrusiako talde eta norbanakoek osatzen dute, lehenik 1988–1991ko Bielorrusia sobietarreko agintariei eta gero, 1995etik aurrera, gero eta autoritarioagoa den Alexander Lukashenko Presidenteari desafio egin nahian, zeina mugimenduaren aldekoek diktadoretzat hartzen duten. Mugimenduaren aldekoek mendebaldeko ereduan oinarritutako demokrazia parlamentarioa eskatzen dute, adierazpen-askatasunarekin eta aniztasun politiko eta erlijiosoarekin.

## Erreferentziak

* ↑ (Ingelesez) «Here’s why are protesters in Belarus are flying a white-and-red flag» Meduza (Noiz kontsultatua: 2022-02-22).
* ↑ (Ingelesez) «A Belarusian Pensioner Challenges The State With An Outlawed Banner» RadioFreeEurope/RadioLiberty (Noiz kontsultatua: 2022-02-22).
* ↑ (Ingelesez) «Analysis | Can people power topple Europe’s ‘last dictator’?» Washington Post ISSN 0190-8286. (Noiz kontsultatua: 2022-02-22).
* ↑ (Ingelesez) Profile: Alexander Lukashenko. 2007-01-09 (Noiz kontsultatua: 2022-02-22).
* ↑ (Ingelesez) Treisman, Rachel. (2020-08-16). «One Week After Election, Belarus Sees Giant Protests Against 'Europe's Last Dictator'» NPR (Noiz kontsultatua: 2022-02-22).
* ↑ Levitsky, Steven; Way, Lucan A.. (2010). Competitive Authoritarianism: Hybrid Regimes After the Cold War. Cambridge University Press, 203 or. doi:10.1017/cbo9780511781353. ISBN 978-0-511-78135-3. (Noiz kontsultatua: 2022-02-22).

## Kanpo estekak

* Datuak: Q4881953
# Bielorrusiako Herri Errepublika

1915ean tropa alemaniarrek okupatu zuten mendebaldeko Bielorrusia. 1918ko martxoak 25ean, aipaturiko armadaren okupazioaren baldintzapean aldarrikatu zen Bielorrusiako Herri Errepublika edo Bielorrusiako Herri Errepublika (bielorrusieraz: Белару́ская Наро́дная Рэспу́бліка, Bielarúskaya Naródnaya Respúblika), estatu burges demokratiko nazional bezala. Baina ezin izan zuen estatu bezala sendotu, ez baitzuen konstituziorik, ezta beste estatu batzuekin finkatutako mugarik, ezta armada propiorik ere, eta finantza sistema ere ez zen osatu. 1917ko otsaileko eta urriko errusiar iraultzen ondoren, tsarerria eta kapitalismoa ezabatzen dituztenak hurrenez hurren, Bielorrusia berriz okupatua izan zen: 1918ko otsailetik abendura Minsk tropa alemaniarrek okupatu zuten, eta 1918ko abendutik 1920ko uztailera arte tropa poloniarrek.

## Bielorrusiako Herri Errepublikaren presidenteek

* Yan Syerada (1918)
* Yazep Lyosik (1918—1919)
* Pyotra Kracheuski (1919—1928)
* Vasil' Zaharka (1928—1943)
* Mikola Abramchyk (1944—1970)
* Vincent Zhuk-Hryshkevich (1970—1982)
* Yazep Sazhych (1982—1997)
* Ivonka Survila (1997—orain)
* Ivan Syerada
* Pyotra Kracheuski
* Ivonka Survila

## Ikus, gainera

* Bielorrusiako Errepublika

## Kanpo estekak

* Bielorrusiar Errepublika Nazionaleko Kontseiluaren web orri ofiziala (Bielorrusieraz)
* Datuak: Q842199
* Multimedia: Belarusian People's Republic / Q842199
# Bielorrusiako Sobietar Errepublika Sozialista

Bielorrusiako Sobietar Errepublika Sozialista (errusieraz: Белору́сская Сове́тская Социалисти́ческая Респу́блика; bielorrusieraz: Беларуская Савецкая Сацыялістычная Рэспубліка) 1922. urtean Sobietar Batasuna sortu zuten lau kideetariko bat izan zen. Beste kide sortzaileak hauek ziren: Ukrainako Sobietar Errepublika Sozialista, Transkaukasiako Sobietar Errepublika Sozialista Federatiboa eta Errusiako Sobietar Errepublika Sozialista Federatiboa.
Sobietar Batasuneko mendebaldean zegoen Bielorrusiako Sobietar Errepublika Sozialista; Minsk zen bertako hiriburua. 1919. urteko urtarrilaren 1ean sortu zuten. 1991. urteko irailaren 19an "Bielorrusiako Errepublika" izena eman zioten, eta urte horretako abenduaren 8an independentzia aldarrikatu zuen.
1969. urteko datuen arabera, 8.897.000 biztanle zeuden Bielorrusiako Sobietar Errepublika Sozialistan, eta jatorriz %81 bielorrusiarrak ziren, %8,2 errusiarrak, %6,7 poloniarrak, %1,9 juduak, %1,7 ukrainarrak, eta besteak osterantzeko jatorrikoak. 1989ko erroldaren arabera, berriz, Bielorrusiako azalera 603.700 km²-koa zen (Sobietar Batasuneko seigarrena), eta 10.199.709 biztanle zeuden, 16,9 biztanle km²-ko dentsitatearekin (Sobietar Batasuneko bosgarrena). Errusiera eta bielorrusiera ziren hizkuntza ofizialak. Sobietar errubloa zerabilten.
Bielorrusiako Sobietar Errepublika Sozialistako Minsk hiriburuaz gain, beste hauek ere hiri garrantzitsuak ziren:
* Gomel
* Bierascie
* Horadnia
* Mahilou
* Viciebsk

## Banaketa politiko eta administratiboa

Bielorrusiako Sobietar Errepublika Sozialistan sei oblast edo probintzia zeuden (1970eko datuak):

## Kanpo estekak

* Datuak: Q2895
* Multimedia: Byelorussian Soviet Socialist Republic / Q2895
# Bielorrusiako trenbideak

Bielorrusiako trenbideak —bielorrusieraz: Беларуская чыгунка (Belaruskaya chyhunka), errusieraz: Белорусская железная дорога (Belorusskaja schelesnaja doroga), akronimoa: БЧ— Bielorrusiako tren-garraioa kudeatzen duen estatuko enpresa da. 1992an sortu zen, Sobietar trenbideak desagertu ondoren, eta Minsk hiriburuan du egoitza. 2005ean enpresak 112 173 langile zituen.

## Historia

Konpainia 1992an sortu zen Sobietar Batasuna desegin ondoren, eta Sobietar trenbideak enpresaren oinordekoetako bat da. 5 512 kilometro trenbide administratzen ditu, 1.520 mm-ko zabalerarekin. Trenaren geltokirik garrantzitsuena Minsk Passazhirsky da, hiriburuko geltoki nagusia.
БЧ Bielorrusiako Garraio Ministerioaren menpe dago eta 2010etik aurrera 84 erakundek osatzen zuten: 46 enpresak, 38 erakundek eta zazpi lantegi/lantegik.

## Irudiak

* Minskeko geltoki nagusia
* Grodnoko geltokia
* Stadler FLIRT Minsken
* Bresteko geltokia

## Oharrak

* ↑ XXI. mendeko bigarren hamarkadan, Bielorrusiako trenbideetako inskripzioak errusieratik elebitasunera igaro ziren, errusiera zein bielorrusiera.

## Erreferentziak

* ↑ (Errusieraz) «Як папулярызуюць родную мову на Беларускай чыгунцы?» TUT.BY 2011-01-29 (Noiz kontsultatua: 2021-01-04).
* ↑ «БЕЛОРУССКАЯ ЖЕЛЕЗНАЯ ДОРОГА: Общие сведения» web.archive.org 2010-05-05 (Noiz kontsultatua: 2021-01-04).
* ↑ «БЕЛОРУССКАЯ ЖЕЛЕЗНАЯ ДОРОГА: Отделения дороги» web.archive.org 2010-05-26 (Noiz kontsultatua: 2021-01-04).

## Ikus, gainera

* Minsk
* Bielorrusia

## Kanpo estekak

* (Bielorrusieraz)(Errusieraz)(Ingelesez) Enpresaren webgune ofiziala
* Datuak: Q76987
* Multimedia: Belarusian Railway / Q76987